CELEX: 32018R1587
Language: hr
Date: 2018-10-22 00:00:00
Title: Provedbena uredba Komisije (EU) 2018/1587 оd 22. listopada 2018. o opozivu imenovanja instituta Istituto Superiore di Sanità, Rim, Italija kao europskog referentnog laboratorija za ostatke navedene u Prilogu I. skupini B točki 3. podtočki (c) Direktivi Vijeća 96/23/EZ (Tekst značajan za EGP.)

23.10.2018   
               
               
                  HR
               
               
                  Službeni list Europske unije
               
               
                  L 264/20
               
            
         PROVEDBENA UREDBA KOMISIJE (EU) 2018/1587
         оd 22. listopada 2018.
         o opozivu imenovanja instituta Istituto Superiore di Sanità, Rim, Italija kao europskog referentnog laboratorija za ostatke navedene u Prilogu I. skupini B točki 3. podtočki (c) Direktivi Vijeća 96/23/EZ
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 93. stavak 1.,
         budući da:
         
                     (1)
                  
                  
                     Institut Istituto Superiore di Sanità u Rimu imenovan je u Prilogu VII. dijelu I. točki 12. podtočki (d) Uredbi (EZ) br. 882/2004 Europskog parlamenta i Vijeća (2) kao referentni laboratorij Europske unije („referentni laboratorij EU-a”) za ostatke navedene u Prilogu I. skupini B točki 3. podtočki (c) Direktivi Vijeća 96/23/EZ (3).
                  
               
                     (2)
                  
                  
                     Uredbom (EU) 2017/625 stavlja se izvan snage Uredba (EZ) br. 882/2004 te se utvrđuju nova pravila o službenim kontrolama, uključujući o odluci o utvrđivanju i imenovanju referentnih laboratorija EU-a. Člankom 92. stavkom 3. Uredbe (EU) 2017/625 utvrđeno je da Komisija redovito preispituje mandat i rad referentnih laboratorija EU-a.
                  
               
                     (3)
                  
                  
                     Budući da se smatralo primjerenim spojiti aktivnosti referentnog laboratorija EU-a u području kemijskih elemenata i dušikovih spojeva u hrani biljnog i životinjskog podrijetla u jedan referentni laboratorij EU-a, Uredbom Komisije (EU) 2018/192 (4) referentnim laboratorijem EU-a za metale i dušikove spojeve u hrani i hrani za životinje imenovan je Nacionalni institut za hranu Danskog tehničkog sveučilišta („National Food Institute, Technical University of Denmark”) u Kopenhagenu. Budući da se aktivnosti tog referentnog laboratorija EU-a preklapaju s aktivnostima referentnog laboratorija EU-a za ostatke navedene u Prilogu I. skupini B točki 3. podtočki (c) Direktivi 96/23/EZ, trenutačno su dva referentna laboratorija EU-a odgovorna za analizu kemijskih elemenata u hrani životinjskog podrijetla. Stoga bi trebalo opozvati imenovanje instituta Istituto Superiore di Sanità u Rimu kao referentnog laboratorija EU-a za ostatke navedene u Prilogu I. skupini B točki 3. podtočki (c) Direktivi 96/23/EZ. Dio I. Priloga VII. Uredbi (EZ) br. 882/2004 trebalo bi na odgovarajući način izmijeniti.
                  
               
                     (4)
                  
                  
                     Budući da je Komisija odobrila program rada instituta Istituto Superiore di Sanità u Rimu za razdoblje od 1. siječnja 2018. do 31. prosinca 2018. i da je za te aktivnosti odobrila bespovratna sredstva, ova bi se Uredba trebala početi primjenjivati nakon što se završi to razdoblje aktivnosti.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Opozvano je imenovanje instituta Istituto Superiore di Sanità u Rimu kao europskog referentnog laboratorija za ostatke navedene u Prilogu I. skupini B točki 3. podtočki (c) Direktivi 96/23/EZ.
            Točka 12. podtočka (d) briše se iz dijela I. Priloga VII. Uredbi (EZ) br. 882/2004.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 95, 7.4.2017., str. 1.
         
         
            (2)  Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja usklađenosti s propisima o hrani i hrani za životinje te propisima o zdravlju i dobrobiti životinja (SL L 165, 30.4.2004., str. 1.).
         
            (3)  Direktiva Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (SL L 125, 23.5.1996., str. 10.).
         
            (4)  Uredba Komisije (EU) 2018/192 оd 8. veljače 2018. o izmjeni Priloga VII. Uredbi (EZ) br. 882/2004 Europskog parlamenta i Vijeća u pogledu referentnih laboratorija EU-a u području zagađivača u hrani i hrani za životinje (SL L 36, 9.2.2018., str. 15.).